
ΤΕΥΧΟΣ ΔΕΥΤΕΡΟ Αρ. Φύλλου 1326 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση του Κανονισμού Εσωτερικής Υπηρεσίας 

του Διοικητικού Εφετείου Πειραιώς. 1 

Τροποποίηση του Κανονισμού Λειτουργίας του Πρω¬ 
τοδικείου Φλώρινας. 2 

Τροποποίηση του Κανονισμού Εσωτερικής Λειτουρ¬ 
γίας του Πρωτοδικείου Χαλκίδας. 3 

Ορισμός δικαστικού καταστήματος του Ειρηνοδικείου 

Λαυρίου. 4 

Συμπλήρωση του κανονισμού του Εφετείου Πατρών. 5 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 179223 (1) 

Τροποποίηση του Κανονισμού Εσωτερικής Υπηρεσίας 
του Διοικητικού Εφετείου Πειραιώς. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και Κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του Ν. 1756/1988 εκ νέου με την πα¬ 
ράγραφο 4 του άρθρου 3 του Ν. 2479/1997. 

β) Του άρθρου 29Ατου Ν. 1558/1985 (ΑΊ37) όπως προ- 
σετέθηκε με το άρθρο 27 του Ν. 2081/1992 (ΑΊ54) και τρο¬ 
ποποιήθηκαν με το άρθρο 1 παρ. 2ατου Ν. 2469/1997 (Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το αριθμ. 11932/10.11.1998 έγγραφο του Διοικητικού 
Εφετείου Πειραιώς, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Διοικητικού Εφετείου Πειραιώς όπως διαμορφώθηκε 
με την αριθμ. 2/1998 απόφαση της Ολομέλειας του Δικα¬ 
στηρίου αυτού η οποία έχει ως εξής: 


ΚΑΝΟΝΙΣΜΟΣ 

ΤΟΥ ΔΙΟΙΚΗΤΙΚΟΥ ΕΦΕΤΕΙΟΥ ΠΕΙΡΑΙΩΣ 

ΜΕΡΟΣ ΠΡΩΤΟ 
Άρθρο 1 

Τόπος συνεδριάσεως: 

1. Το Δικαστήριο συνεδριάζει δημόσια στην αίθουσα 
του ακροατηρίου του πρώτου ορόφου του καταστήματος 
του, που βρίσκεται στον Πειραιά στην οδό Κολοκοτρώνη 
αριθμ. 55. 

2. Επίσης, συνεδριάζει στις μεταβατικές έδρες ως εξής: 
α) Ρόδου. Στην αίθουσα του κακουργοδικείου του Δικα¬ 
στικού Μεγάρου Ρόδου (Π.Δ. 3/1993). 

β) Μυτιλήνης. Στο ακροατήριο του Διοικητικού Πρωτο¬ 
δικείου (Π.Δ. 288/95) και 

γ) Σύρου. Στην αίθουσα του Πολιτικού Εφετείου του Δι¬ 
καστικού Μεγάρου Σύρου (Π. Δ. 306/1993). 

Άρθρο 2 
Τμήματα 

1. Το Δικαστήριο διαιρείται σε πέντε (5) τμήματα με την 
ονομασία Α', Β', Γ, Δ', και Ε. Σε κάθε τμήμα υπηρετούν 
τουλάχιστον ένας Πρόεδρος και τέσσερις (4) Εφέτες, ε¬ 
φόσον επαρκεί ο αριθμός των υπηρετούντων. 

2. Τατμήματα δικάζουν όλωντων ειδώντις υποθέσεις που 
υπάγονται στη δικαισοδοσίατου Διοικητικού Εφετείου. 

Άρθρο 3 

Ημέρες και ώρες συνεδριάσεων. 

1. Κάθε τμήμα συνεδριάζει τουλάχιστον μία φορά το μή¬ 
να για όλες τις υποθέσεις (ουσίας & ακυρωτικής διαδικα¬ 
σίας). 

2. Ως ημέρα τακτικών συνεδριάσεων ορίζεται, για το Ά 
Τμήμα η Τρίτη, για τα Β' και Δ Τμή ματα η Τετάρτη και για τα 
Γ και Ε Τμήματα η Πέμπτη. Εκτάκτως μπορούν να συνε¬ 
δριάζουν οποιαδήποτε εργάσιμη ημέρα της εβδομάδας. 

3. Στις μεταβατικές έδρες δικάζουν όλα τα Τμήματα εκ 
περιτροπής ως εξής: Ρόδου την τελευταία Παρασκευή 
κάθε μηνός. Μυτιλήνης, κάθε Παρασκευή και Σύρου κάθε 
Τρίτη του δευτέρου δεκαπενθημέρου κάθε μηνός. 

4. Ώρα συνεδριάσεως ορίζεται η 11π.μ. για όλα τα τμή¬ 
ματα. Για τα Τμήματα Δ'και Ε, όταν συμπίπτει να συνε¬ 
δριάζουν για ίδια ημέρα και άλλα τμήματα, ορίζεται η 
13.00. Σε όλες τις μεταβατικές έδρες ως ώρα συνεδριά- 
σεως ορίζεται η 12 μ. 

5. Οι υποθέσεις Προεδρικής διαδικασίας δικάζονται όλες 
οι εργάσιμες ημέρες, ανεξαρτήτως τμήματος και ώρα 12., 
προτιμωμένων των ημερών που δεν συνεδριάζουν τα τμή¬ 
ματα, εκτός περιπτώσεως επείγουσας εκδικάσεως. 

6. Ο Πρόεδρος που διευθύνει το Δικαστήριο μπορεί να 
προεδρεύει και σε όλα τα τμήματα, εφόσον κωλύονται οι 
Πρόεδροι των Τμημάτων. 

Άρθρο 4 

Αριθμός προσδιοριζομένων υποθέσεων. 

Σε κάθε τμήμα θα προσδιορίζονται προς εκδίκαση για 
κάθε τακτική δικάσιμο, υποθέσεις ανάλογα με τον αριθμό 
των υπηρετούντων εφετών. Ο προσδιορισμός του αριθ¬ 
μού των υποθέσεων, θα γίνεται, αφού λαμβάνεται υπόψη, 
ότι σε κάθε δικαστή θα αναθέτονται, ανάλογα με τη φύση 
των υποθέσεων μέχρι δώδεκα (12), γενικώς, κατά μήνα. Η 
κατανομή των υποθέσεων στα τμήματα θα γίνεται κατά 
τρόπο, που κατά το δυνατό, οι δικαστές να επιβαρύνονται 
ισομερώς αλλά και να αποφεύγονται δυσχέρειες στην ά¬ 
σκηση του δικαιοδοτικού έργου και να αποτρέπεται η έκ¬ 
δοση αντιφατικών αποφάσεων από το Δικαστήριο. Ο πιο 
πάνω αριθμός μπορεί να αυξάνεται κατά 10%. 

Άρθρο 5 

Ορισμός δικασίμων εορτών 

Τακτικές δικάσιμοι δεν θα ορίζονται από 20 Δεκεμβρίου 
έως και 6 Ιανουάριου του επομένου έτους, καθώς και έξι 
(6) ημέρες πριν και έξι (6) ημέρες μετά την Κυριακή του 
Πάσχα. Κατά τα ως άνω χρονικά διαστήματα μπορεί να 
προσδιορίζεται, για εκδίκαση κατεπείγουσες υποθέσεις, 
όπως, ιδίως, αναστολές εκτελέσεως δικαστικών αποφά¬ 
σεων (άρθρου 159 Κ.Φ.Δ.). ή διοικητικών πράξεων (άρ¬ 
θρου 52 Π.Δ. 18/1989, άρθρου 31 Π.Δ. 341/1978 κ.λ.π.), α¬ 
νακοπές άρθρου 73 Κ.Ε.Δ.Ε. καθώς και κάθε άλλη υπόθε¬ 
ση (όπως οι εκλογικές κ.λ.π.), που θεωρείται επείγουσα 
με αιτιολημένη πράξη του Προϊσταμένου του Δικαστηρί¬ 
ου. 

Άρθρο 6 

Πράξεις Προϊσταμένου 

Οι δικαστές θα μπορούν, εφόσον δεν κοινοποιούνται σ' 
αυτούς, να λαμβάνουν γνώση των πράξεων του Προϊστα¬ 
μένου του Δικαστηρίου ή του νόμιμου αναπληρωτή του, 
για τις οποίες προβλέπεται προσφυγή στην Ολομέλεια, 
σύμφωνα με το άρθρο 15 του Ν. 1756/88 (άρθρο 4 Ν. 
1868/89), από τον τηρούμενο σχετικό φάκελο στη Γραμ¬ 
ματεία του Δικαστηρίου. 

Άρθρο 7 

Ολομέλεια 

1. Η Ολομέλεια του Δικαστηρίου συγκαλείται υποχρεω¬ 
τικά σπς περιπτώσεις που προβλέπεται από το νόμο (άρ¬ 
θρο 14 Ν. 1756/88, όπως αντικασταστάθηκε με το άρθρο 
3 του Ν. 1868/89). Η σύγκληση της Ολομέλειας γίνεται με 
πράξη του Προϊσταμένου του Δικαστηρίου στην οποία ο¬ 
ρίζεται ο τόπος και χρόνος συνεδριάσεως και τα θέματα 
με τα οποία θα ασχοληθεί καθώς και, εφόσον συντρέχει 
περίπτωση ο δικαστής ή οι δικαστές που θα εισηγηθούν 
σχετικά. 

2. Η πράξη του προϊσταμένου με την οποία συγκαλείται 
η Ολομέλεια γνωστοποιείται εγγράφως στους δικαστές 
οκτώ (8) τουλάχιστον ημέρες πριν από την ημέρα συνε¬ 
δρίασης. 


3. Τα πρακτικά συνεδριάσεων της Ολομέλειας, τηρού¬ 
μενα από τον παριστάμενο γραμματέα του δικαστηρίου ή 
τον αναπληρωτή του, με ευθύνη του και του Προϊσταμέ¬ 
νου του Δικαστηρίου, υπογράφονται απ’ αυτούς. Οι απο¬ 
φάσεις της Ολομέλειας του Δικαστηρίου υπογράφονται 
απ’ όλα τα μέλη του που παραστάθηκαν κατά τη σχετική 
συζήτηση και το γραμματέα, εφόσον εξακολουθούν, κα¬ 
τά το χρόνο που πρέπει να υπογράφουν, να υπηρετούν 
στο δικαστήριο οι αποφάσεις της Ολομέλειας ισχύουν κι 
αν ακόμη δεν έχουν υπογράφει από ορισμένα μέλη λόγω 
δικαιολογημένου κωλύματος τους, για το οποίο πρέπει να 
γίνεται σχετική μνεία. 

Άρθρο 8 

Τμήματα διακοπών 

1. Κατά το χρονικό διάστημα από 15 Απριλίου έως 10 
Μαΐου κάθε δικαστικού έτους η Ολομέλεια του Δικαστη¬ 
ρίου με απόφασή της καταρτίζει τα τμήματα διακοπών 
του δικαστηρίου της περιόδου από 1 Ιουλίου έως 15 Σε¬ 
πτεμβρίου. 

Με την απόφαση αυτή ορίζεται α) οι ημέρες και οι ώρες 
συνεδρίασης κάθε τμήματος, β) οι δικαστές που θα υπη¬ 
ρετήσουν στα τμήματα, γ) το είδος και ο αριθμός των υ¬ 
ποθέσεων που θα εκδικάζονται κατά το χρονικό αυτό διά¬ 
στημα κατά τα οριζόμενα στο άρθρο 32 παρ. 1 εδάφια α έ¬ 
ως δ'τουΝ. 1756/1988. 

2. Η απόφαση αυτή, υποβάλλεται το δεύτερο δεκαήμε¬ 
ρο του Μαΐου στον Υπουργό της Δικαιοσύνης. 

3. Ως προς τον προσδιορισμό και την εκδίκαση κατεπει- 
γουσών υποθέσεων ισχύει και στις θερινές διακοπές το 
άρθρο 5 του παρόντος κανονισμού, της πράξεως του 
Προϊσταμένου του Δικαστηρίου εκδιδομένης από τον 
Πρόεδρο του Τμήματος διακοπών, εφόσον δεν ασκεί κα¬ 
θήκοντα ο Προϊστάμενος. 

4.0 Προϊστάμενος του Δικαστηρίου δεν εντάσσεται σε 
τμήμα διακοπών, δυνάμενος να ασκήσει τα καθήκοντά 
του όποτε αυτό το κρίνει σκόπιμο. 

ΜΕΡΟΣ ΔΕΥΤΕΡΟ 
ΓΡΑΜΜΑΤΕΙΑ 

Άρθρο 9 

Γενικές ρυθμίσεις 

Η Γραμματεία του Δικαστηρίου αποτελεί Διεύθυνση 
(άρθρο 9 Ν. 1586/21989 και της 117830/1987 κοινής απο- 
φάσεως των Υπουργών Προεδρίας της Κυβερνήσεως και 
Δικαιοσύνης). 

Η Γραμματεία διαιρείται σε έξη (6) τμήματα, από τα οποία 
πέντε (5) με την ονομασία Α', Β', Γ, Δ', και Ε', αντίστοιχα 
προς τα αναφερόμενα στο άρθρο 2 του παρόντος κανονι¬ 
σμού τμήματα συνεδριάσεων Α', Β', Γ, Δ' και Ε'και το ένα (1) 
με την ονομασία ΣΤ γενικών εργασιών. Καθένα από τα πα¬ 
ραπάνω πρώτα πέντε (5) τμήματα συνεδριάσεων (Α'-Ε1 θα 
διεξάγει όλες τις εργασίες για όλες τις υποθέσεις από του 
σταδίου του προσδιορισμού της δικασίμου και μετά. 

Το τμήμα ΣΓΘα διεξάγει τις εργασίες: α) Του προσδιο¬ 
ρισμού και ενδίκων μέσων για όλες τις υποθέσεις (ουσίας 
και ακυρωτικής διαδικασίας), β) Της δημοσιεύσεως όλων 
των αποφάσεων του Δικαστηρίου (καταχώρηση στο οι¬ 
κείο βιβλίο), γ) της τηρήρεως του πρωτοκόλλου και της 
διεκπεραιώσεως. δ) της λειτουργίας του αρχείου, ε) της 
λειτουργίας της βιβλιοθήκης και του Γ ραφείου Νομολο¬ 
γίας. 

Άρθρθο 10 

Γενικά καθήκοντα Γραμματέα του Δικαστηρίου 

1.0 Γραμματέας του Δικαστηρίου διευθύνει τις υπηρε¬ 
σίες της Γραμματείας σύμφωνα με τις εντολές του προϊ¬ 
σταμένου του Δικαστηρίου, δίνει τις αναγκαίες οδηγίες 
στο προσωπικό της και ασκεί όλα το καθήκοντα που προ¬ 
βλέπουν οι σχετικές διατάξεις (άρθρο ΙΟΝ. 1756/88, ό¬ 
πως ανπκαστάθηκε με το άρθρο 2 του Ν. 1868, ή άλλες 
διατάξεις νόμων κ.λ,π.), ιδίως: 

Α) Επιβλέπει όλα τα τμήματα της Γραμματείας, κατευ¬ 
θύνει τους υπαλλήλους που υπηρετούν σ' αυτά δίδοντας 
σχετικές οδηγίες για την εύρυθμη λειτουργία των τμημά¬ 
των, 

Β) Παίρνει όλα τα μέτρα (σύμφωνα και με τις οδηγίες 
του Προϊσταμένου του Δικαστηρίου) ασφαλείας του δι¬ 
καστικού καταστήματος για να αποκλειστεί ή αποτραπεί 
περίπτωση πυρκαϊάς, διαρρήξεως των γραφείων, απώ¬ 
λειας δικογραφιών κ.λ.π.). 

Γ) Τηρεί τους φακέλους υπηρεσιακής κατάστασης των 
δικαστών και των υπαλλήλων της γραμματείας, που επι¬ 
βάλλεται να τηρούνται στο Δικαστήριο, και ακόμη, συ¬ 
ντάσσει τις σχετικές εκθέσεις εμφάνισης και αναχώρη¬ 
σης στις περιπτώσεις που προβλέπονται. 

Δ) Τηρεί τα πρωτότυπα των αποφάσεων και γνωμοδο¬ 
τήσεων του Δικαστηρίου σε Ολομέλεια ή Συμβούλιο. 

Ε) Φροντίζει τη λειτουργία και συντήρηση του Προϊστα¬ 
μένου τμήματος της γραμματείας εφόσον ο προϊστάμε¬ 
νος του τμήματος απουσιάζει ή κωλύεται και δεν είναι δυ¬ 
νατή η αναπλήρωση του από άλλον υπάλληλο, καθώς και 
τα καθήκοντα απουσιάζοντος υπαλλήλου σε σοβαρά α¬ 
ντικείμενα που για οποιοδήποτε λόγο δεν μπορούν να ε- 
κτελέσουν άλλοι υπάλληλοι. 

Άρθρο 11 

Άμεσες αρμοδιότητες του Γ ραμματέα 
του Δικαστηρίου. 

Στην άμεση αρμοδιότητα του Γ ραμματέα του Δικαστη¬ 
ρίου υπάγονται: 

1) Τα Οικονομικά του Δικαστηρίου (μισθοδοσία - προ¬ 
μήθειες). 

2) Η καθαρογραφή των αποφάσεων, των οποίων η κα¬ 
τανομή στις δακτυλογράφους και ο έλεγχος αυτών θα 
διενεργείται αυτοπροσώπως από το Γ ραμματέα. 

3) Η σύνταξη και αποστολή των γενικών στατιστικών πι¬ 
νάκων - δελτίων. 

4) Η υπηρεσία των δικαστικών επιμελητών και ο έλεγχος 
των εργασιών αυτών εντός και εκτός δικαστηρίου, μετά α¬ 
πό προηγούμενη συνενόηση με τους προϊσταμένους των 
τμημάτων. 

Άρθρο 12 

Καθήκοντα προϊσταμένων και υπαλλήλων 
των Τ μημάτων συνεδριάσεων. 

1. Ο Προϊστάμενος καθενός από τα τμήματα της Γραμ¬ 
ματείας συντονίζει τις εργασίες του τμήματος του οποίου 
προΐσταται, επιβλέπει και κατευθύνει τους υπαλλήλους 
σύμφωνα και με τις οδηγίες του προϊσταμένου του Δικα¬ 
στηρίου, του Προέδρου του οικείου τμήματος συνεδριά¬ 
σεων ως και του Προϊσταμένου της Διεύθυνσης της γραμ¬ 
ματείας. Πρέπει να είναι ενήμερος όλων των αντικειμένων 
του τμήματος, να εκτελεί ο ίδιος εργασίες ορισμένων α¬ 
ντικειμένων του τμήματος ανάλογα με τις ανάγκες που 
εμφανίζονται για την προώθηση των εργασιών προς πλή¬ 


ρη ενημερότητα του τμήματος. Πρέπει να φροντίζει ώστε 
οι υπάλληλοι να είναι ενήμεροι των αντικειμένων εργα¬ 
σιών των άλλων συναδέλφων τους που υπηρετούν στο 
τμήμα ώστε σε περίπτωση αδείας ή απουσίας, για οποι- 
ονδήποτε λόγο, κάποιου υπαλλήλου να είναι δυνατή η ά¬ 
σκηση των καθηκόντων του από άλλο υπάλληλο τμήμα¬ 
τος σε κάθε όμως περίπτωση ο προϊστάμενος του τμήμα¬ 
τος πρέπει να είναι σε θέση να εκτελεί τα καθήκοντα του 
απουσιάζοντος υπαλλήλου ώστε να μη δημιουργείται κε¬ 
νό στην υπηρεσία. Σε κάθε περίπτωση έκδοσης απόφα¬ 
σης από το Συμβούλιο της Επικράτειας, σε απόφαση του 
Δικαστηρίου ο προϊστάμενος του οικείου τμήματος της 
Γ ραμματείας στο οποίο, ανάλογα με το περιεχόμενο της 
απόφασης, περιέρχεται, υποχρεώνεται να παραδίδει ένα 
αντίγραφο της απόφασης αυτής του Σ. τ. Ε. στον εισηγη¬ 
τή δικαστή που εξέδωσε την απόφαση στο Εφετείο, και υ¬ 
πηρετεί σ’ αυτό ενώ άλλο ένα αντίγραφο πρέπει να τοπο¬ 
θετείται στον οικείο φάκελο του γραφείου νομολογίας. 

2. Στα καθήκοντα των υπαλλήλων - γραμματέων έδρας 
περιλαμβάνονται, η καταχώρηση των προσδιορισμένων 
υποθέσεων στα πινάκια, η παραλαβή τών δικογράφων, υ¬ 
πομνημάτων κ.λπ. που αφορούν στις υποθέσεις αυτές, η 
σύνταξη και υπογραφή των κλήσεων, η συμμετοχή τους 
στις συνεδριάσεις του δικαστηρίου, η σύνταξη και η υπο¬ 
γραφή των πρακτικών συνεδριάσεων κ.λπ., η τήρηση και 
ενημέρωση των προβλεπομένων βιβλίων (εισηγητών 
κ.λπ.), η διόρθωση και υπογραφή των αποφάσεων και των 
αντιγράφων αυτών, η παράδοση των κλήσεων για επίδο¬ 
ση, η σύνταξη και ανάρτηση του εκθέματος και κάθε άλλη 
συναφής εργασίας, αναφορικά με τις εκδικαζόμενες υπο¬ 
θέσεις της κυρίας διαδικασίας αλλά και μ’ αυτές της προ¬ 
εδρικής διαδικασίας και των αιτήσεων αναστολών κ.λπ. 
ως και η διαβίβαση των αιτήσεων αναιρέσεων μετά των 
σχετικών δικογραφιών στο Σ.τ.Ε. Επίσης, η τήρηση του βι¬ 
βλίου παραβολών που πρέπει να ενημερώνεται αμέσως 
μετά τη δημοσίευση των αποφάσεων και να πιστώνεται σε 
κάθε περίπτωση επιστροφής του παράβολου. 

Άρθρο 13 

Καθήκοντα υπαλλήλων του ΣΤ Τμήματος. 

1. Ένδικα Μέσα - Προσδιορισμός. Στα καθήκοντα των υ¬ 
παλλήλων που ασχολούνται με τον προσδιορισμό των υ¬ 
ποθέσεων και με τα ένδικα μέσα περιλαμβάνονται ιδίως: 

α) Η παραλαβή και καταχώρηση στα οικεία βιβλία των α¬ 
σκούμενων ενώπιον του δικαστηρίου ενδίκων μέσων και 
βοηθημάτων (προσφυγών, αναιρέσεων, αιτήσεων ανα¬ 
στολής εκτελέσεως αποφάσεων, αιτήσεων διορθώσεως 
αποφάσεων, ανακοπών, αναθεωρήσεων, αντεφέσεων, 
δηλώσεων παραιτήσεως από ασκηθέντα ένδικα μέσα, 
προσθέτων λόγων, παρεμβάσεων κ.λπ. 

β) Η παραλαβή και καταχώρηση στα οικεία βιβλία των α¬ 
σκουμένων εφέσεων κατά πρωτόδικων αποφάσεων, 
γ) Η μέριμνα, συμπλήρωσηςτωνφακέλωντωνδικογραφιών, 
δ) Η υποβολή στον Προϊστάμενο του δικαστηρίου των 
υποθέσεων για τον ορισμό δικασίμου. 

ε) Η παρακολούθηση της πορείας των υποθέσεων για 
τις οποίες εκδόθηκαν προδικαστικές αποφάσεις. 

στ) Η συσχέτιση συναφών εκκρεμών προς προσδιορι¬ 
σμόν υποθέσεων για την ενότητα της δικαστικής κρίσης. 

ζ) Η χορήγηση ανπγρά<ρων από έγγραφα δικογραφιών 
που εκκρεμούν στο γραφείο αυτό. 

η) Η πληροφόρηση των διαδίκων για την πορεία των υ- 
ποθέσεώντους, σε συνεργασία με το οικείο τμήμα. 

2. Δημοσίευση. Στα καθήκοντα του υπαλλήλου που α- 
σχολείται με την εργασία της δημοσιεύσεως των αποφά¬ 
σεων περιλαμβάνεται η τήρηση του βιβλίου δημοσιευό¬ 
μενων αποφάσεων καθώς και των σχετικών ευρετηρίων. 

3. Πρωτόκολλο. Στα καθήκοντα του υπαλλήλου τηρή- 
σεως του πρωτοκόλλου και της διεκπεραιώσεως περι¬ 
λαμβάνονται: 

α) Η τήρηση του βιβλίου πρωτοκόλλου και διεκπεραίω¬ 
σης των εισερχομένων και εξερχομένων εγγράφων. 

β) Η φύλαξη της σφραγίδας του Δικαστηρίου η χρήση 
της οποίας θα γίνεται στις προβλεπόμενες περιπτώσεις 
κάτω από την άμεση επίβλεψη και με ευθύνη και του Προϊ¬ 
σταμένου της Γραμματείας, και 

γ) Κάθε άλλη συναφής εργασία που θα ανατίθεται σ’ αυ¬ 
τόν από τον Προϊστάμενο του οικείου τμήματος ή από τον 
Προϊστάμενο της Γ ραμματείας. 

4. Αρχείο. Στα καθήκοντα της τηρήσεως του αρχείου πε¬ 
ριλαμβάνονται η τοποθέτηση των φακέλων των περαιω- 
θεισών υποθέσεων με κανονική σειρά και τάξη, των τόμων 
ή φακέλων μετά πρωτότυπα των αποφάσεων, η έκδοση α¬ 
ντιγράφων αποφάσεων που βρίσκονται στο αρχείο, η φρο¬ 
ντίδα της τομοδέτησης των πρωτοτύπων των αποφάσεων 
και των πρακτικών, η επιμέλεια για την επιστροφή, με από¬ 
δειξη, των στοιχείων του φακέλου που ανήκουν στους δια- 
δίκους, η με την τήρηση της νόμιμης διαδικασίας και ύ¬ 
στερα από άδεια του προϊσταμένου του δικαστηρίου και 
της Γ ραμματείας, καταστροφή των στοιχείων του αρχείου 
των οποίων επιτράπηκε νομίμως η καταστροφή για την α¬ 
ποσυμφόρηση των χώρων του αρχείου, καθώς και κάθε 
άλλη συναφής εργασίας τήρησης του Αρχείου. 

5. Βιβλιοθήκη. Στα καθήκοντα τηρήσεως της βιβλιοθή¬ 
κης περιλαμβάνονται: 

α) Η τήρηση του βιβλίου - μητρώου των βιβλίων, η το¬ 
ποθέτηση των βιβλίων στις βιβλιοθήκες κατά την ενδει- 
κνυόμενη σειρά και η φροντίδα της φύλαξής τους. 

β) Η φροντίδα για την αγορά των νέων βιβλίων τα οποία 
με βάση τις υπάρχουσες πιστώσεις και τις ανάγκες προ¬ 
μήθειας συγκεκριμένων βιβλίων έχει αποφασιστεί αρμο- 
δίως η αγορά τους. 

γ) Η παραλαβή των ΦΕΚ, και η φροντίδα για την τοπο¬ 
θέτησή τους κατά σειρά. 

δ) Η φροντίδα για τη βιβλιοδέτηση των άδετων βιβλίων 
και των ΦΕΚ. 

6. Νομολογία. Στα καθήκοντα του Γραφείου νομολο¬ 
γίας υπάγεται η φροντίδα για την, με την επίβλεψη δικα¬ 
στικού λειτουργού, που ορίζεται από τον προϊστάμενο 
του Δικαστηρίου, λειτουργία του γραφείου νομολογίας, 
το οποίο σε πρώτη φάση θα περιλαμβάνει σε ξεχωριστά 
κλασσέρ ή φακέλους αντίγραφα αποφάσεων κατά αντι¬ 
κείμενα φορολογίας ή άλλων διαφορών ουσίας ή ακυρω¬ 
τικών συγχρόνως με τη θεώρηση κάθε πρωτοτύπου από¬ 
φασης, ο εισηγητής δικαστής θα αναγράφει στο αντίγρα¬ 
φο που προορίζεται για το σχετικό φάκελο του γραφείου 
νομολογίας ή σε ξεχωριστό φύλλο χαρτιού ευανάγνωστη 
σύντομη και περιεκτική περίληψη της απόφασης. 

Άρθρο 14 

Καθήκοντα υπαλλήλων Οικονομικών. 

Στα καθήκοντα του υπαλλήλου ή των υπαλλήλων που α¬ 
σχολούνται με τα «Οικονομικά - Μισθοδοτικά» περιλαμ¬ 
βάνονται ιδίως: 

α) Η σύνταξη των μισθοδοτικών καταστάσεων και άλ¬ 
λων απαιτουμένων κατά νόμο δικαιολογητικών και η με¬ 


τάβαση αυτά, υπογραμμένα από τον εκκαθαριστή απο¬ 
δοχών, παραλαβή των χρημάτων από το Δημόσιο Ταμείο 
και η καταβολή τους στους δικαιούχους δικαστικούς λει¬ 
τουργούς και υπαλλήλους της Γ ραμματείας, 
β) Η τήρηση του μισθολογικού μητρώου δικαστών και υ¬ 
παλλήλων. 

γ) Τα ασφαλιστικά θέματα του προσωπικού, 
δ) Η έκδοση βεβαιώσεων και πιστοποιητικών για τις α¬ 
ποδοχές των δικαστών και υπαλλήλων ή για άλλα οικονο¬ 
μικά ή ασφαλιστικά θέματα. 

ε) Η παραλαβή, καταγραφή, παρακολούθηση, συντή¬ 
ρηση και φύλαξη των επίπλων και σκευών και λοιπού εξο¬ 
πλισμού του δικαστηρίου τηρώντας και τα προβλεπόμενα 
βιβλία. 

στ) Οι κάθε είδους προμήθειες υλικών, 
ζ) Η φροντίδα για την έγκριση των απαιτούμενων πι¬ 
στώσεων και η σύνταξη των σχετικών δικαιολογητικών για 
την προμήθεια των αναγκαίων βιβλίων. 

η) Η διαχείριση της προκαταβολής για προμήθεια γρα¬ 
φικής ύλης και 

θ) Κάθε άλλο θέμα οικονομικής φύσεως ή διαχείρισης 
υλικού. 

Άρθρο 15 

Δικαστικοί Επιμελητές. 

Οι δικαστικοί επιμελητές: 

α) Ασχολούνται με την επίδοση των δικογράφων, απο¬ 
φάσεων ή άλλων εγγράφων και βοηθούν και ενημερώ¬ 
νουν τον γραμματέα για τη λήψη μέτρων της ασφάλειας 
του δικαστικού καταστήματος. 

β) Ασκούν κάθε άλλη βοηθητική εργασία που έχει σχέ¬ 
ση με την αλληλογραφία, το φωτοτυπικό μηχάνημα και 
την εξυπηρέτηση των λοιπών αναγκών του δικαστηρίου 
και 

γ) Ένας απ’ αυτούς παρευρίσκεται στο ακροατήριο του 
δικαστηρίου κατά τις ώρες της δημόσιας συνεδρίασης 
για την ευταξία κατά τη διεξαγωγή της ακροαματικής δια¬ 
δικασίας, ευρισκόμενος στη διάθεση του Προέδρου του 
τμήματος που θα συνεδριάζει, καθώς και των δικαστών 
και του γραμματέα της έδρας. 

Ο παρών Κανονισμός ισχύει από 16 Σεπτεμβρίου 1998, 
εκτός από τις παρ. 2 και 4 περ. πρώτη του άρθρου 3 του 
παρόντος Κανονισμού, οι οποίες ισχύουν από 1η Ιανουά¬ 
ριου 1999. 

Ο Πρόεδρος 

ΓΕΩΡΓΙΟΣ ΣΚΟΥΡΛΕΤΟΣ 
Τα Μέλη 

ΓΕΩΡΓΙΟΣ ΣΓΟΥΡΟΓΛΟΥ, ΗΛΙΑΣ ΚΡΙΑΤΣΙΩΤΗΣ, 
ΒΑΣΙΛΕΙΟΣ ΑΓΓΕΛΟΠΟΥΛΟΣ, ΑΝΑΣΤΑΣΙΟΣ ΛΕΚΚΑΣ, 
ΑΘΗΝΑ ΦΛΙΝΔΡΗ, ΓΕΩΡΓΙΟΣ ΚΟΥΣΟΥΛΟΣ, 
ΕΙΡΗΝΗ ΓΙΑΝΝΑΔΑΚΗ, ΝΙΚΟΛΑΟΣ ΔΟΥΖΗΣ, 
ΑΙΚΑΤΕΡΙΝΗ ΧΑΤΖΗ ΑΝ ΑΓΝΩΣΤ ΟΥ, 

ΜΑΡ. ΣΤΑΜΑΤΕΛΑΤΟΥ - ΜΠΕΡΙΑΤΟΥ, 

ΜΑΡΙΝΑ ΠΙΠΕΡΑΚΗ, ΒΑΣΙΛΕΙΟΣ ΧΡΙΣΤΟΦΙΛΗΣ, 
ΕΥΑΓΓΕΛΙΑ ΑΝΔΡΕΟΥ, ΠΑΝΑΓΗΣ ΚΟΥΤΡΙΚΗΣ, 
ΕΥΣΤΑΘΙΑ ΠΑΠΑΓΕΩΡΓΙΟΥ, 

ΒΑΣ. ΣΑΡΡΗ - ΑΝΑΓΝΟΣΤΟΠΟΥΛΟΥ, ΜΑΡΙΑ ΚΟΚΟΤΑ, 
ΠΑΝΑΓΙΩΤΑ ΠΑΠΑΔΗΜΗΤΡΙΟΥ, 

ΜΑΡ. ΛΕΝΤΑΡΗ - ΤΣΙΝΤΑΡΑΚΗ, 

ΜΑΡ. ΖΟΥΚΑ - ΚΟΛΥΒΟΔΙΑΚΟΥ, 
ΘΕΟΔΩΡΟΣ ΑΣΗΜΑΚΟΠΟΥΛΟΣ, ΕΛΕΝΗ ΠΕΤΡΟΥΛΑΚΗ 
Η Γραμματέας 
ΟΛΓΑ ΔΟΛΙΑΝΙΔΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 185255 (2) 

Τροποποίηση του Κανονισμού Λειτουργίας του Πρωτο¬ 
δικείου Φλώρινας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του Ν. 1756/1988 εκ νέου μετην πα¬ 
ράγραφο 4 του άρθρου 3 του Ν. 2479/1997. 

β) του άρθρου 29Α του Ν. 1558/1985 (Α 137) όπως προ¬ 
στέθηκε με το άρθρο 27 του Ν. 2081/1992 (Α 154) και τρο¬ 
ποποιήθηκαν με το άρθρο 1 παρ. 2α του Ν. 2469/1997 (Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθμ. 304/17.11.98 έγγραφο του Πρωτοδικεί¬ 
ου Φλώρινας, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης των άρθρων 11 και 12 της 17/1998 απόφα¬ 
σης της Ολομέλειας και του άρθρου 13 της 7/1995 από¬ 
φασης της Ολομέλειας του Κανονισμού Λειτρουργίας 
του Πρωτοδικείου Φλώρινας, όπως διαμορφώθηκαν με 
την 10/1998 απόφαση της Ολομέλειας του δικαστηρίου 
αυτού, η οποία έχει ως εξής: 

ΤΡΟΠΟΠΟΙΗΣΗ ΤΩΝ ΑΝΩΤΕΡΩ ΑΡΘΡΩΝ ΤΟΥ ΚΑΝΟ¬ 
ΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΠΡΩΤΟΔΙΚΕΙΟΥ 
ΦΛΩΡΙΝΑΣ, η οποία έχει 

Άρθρο 11 

Της 17/88 απόφασης της Ολομέλειας του Πρωτοδικείου 
Φλώρινας. 

ΠΟΛΙΤΙΚΕΣ ΣΥΝΕΔΡΙΑΣΕΙΣ 

Το Πολυμελές και Μονομελές Πρωτοδικείο συνεδριάζει 
για την τακτική και για όλες τις ειδικές διαδικασίες τη δεύ¬ 
τερη και τέταρτη εβδομάδα κάθε μήνα και ημέρα Πέμπτη. 

Χρόνος έναρξης και εκδίκασης όλων των πολιτικών υ¬ 
ποθέσεων Πολυμελούς και Μονομελούς Πρωτοδικείου, 
είναι η 9.00 πρωινή, πλην των υποθέσεων Ασφαλιστικών 
μέτρων, αρμοδιότητας Μονομελούς Πρωτοδικείου, οι ο¬ 
ποίες θα εκδικάζονται την 10.00 πρωινή. Κατά τις ημέρες, 
που δεν υπάρχει τακτική δικάσιμος, αυτά προσδιορίζο¬ 
νται στις 10.30 το πρωί, πλην των προσημειώσεων υποθή¬ 
κης, οι οποίες προσδιορίζονται από τον αρμόδιο Δικαστή 
σε όλες τις ώρες λειτουργίας του Πρωτοδικείου. 

Άρθρο 12 

Της 17/88 απόφασης της Ολομέλειας του Πρωτοδικείου 
Φλώρινας. 

ΠΟΙΝΙΚΕΣ ΣΥΝΕΔΡΙΑΣΕΙΣ 
Τα Ποινικά Δικαστήρια συνεδριάζουν: 


α) Το Τριμελές Πλημμελειοδικείο κάθε Τετάρτη. 
βΟ Το Μονομελές Πλημμελειοδικείο Φλώρινας, κάθε 
Τρίτη και εκτός έδρας στο Μονομελές Πλημμελειοδικείο 
Αμυνταίου μια Τρίτη κάθε μήνα και στο Μονομελές Πλημ¬ 
μελειοδικείο Αγ. Γερμανού μία φορά κάθε δικαστικό έτος 
και ημέρα Τρίτη, μέχρις ότου ιδρυθούν αυτοτελή Μονο¬ 
μελή Πλημμελειοδικεία, οπότε θα καταρτισθεί από τον 
Πρωτόδικη του αυτοτελούς Μονομελούς Δικαστηρίου 
ξεχωριστός κανονισμός. 

γ) Το Μικτό Ορκωτό Δικαστήριο ημέρα Δευτέρα, 
δ) Το Τριμελές Δικαστήριο Ανηλίκων ημέρα Δευτέρα, 
ε) Το Μονομελές Δικαστήριο Ανηλίκων ημέρα Τρίτη. 
Άρθρο 13 

Της 7/88 απόφασης της Ολομέλειας του Πρωτοδικείου 
Φλώρινας. 

Εξαιρετικώς για τους μήνες Ιούνιο, Δεκέμβριο ως και 
κατά τις διακοπές του Πάσχα ο προσδιορισμός των Πολι¬ 
τικών υποθέσεων θα γίνεται ως εξής: 
α) Για τον μήνα Ιούνιο μόνο την δεύτερη Πέμπτη, 
β) Για τον μήνα Δεκέμβριο μόνο την δεύτερη Πέμπτη, 
γ) Γιατις διακοπές του Πάσχα κάθε Πέμπτη πληντης Με¬ 
γάλης εβδομάδας και της Εβδομάδας της Διακαινησίμου. 

Κρίθηκε , αποφασίσθηκε και δημοσιεύθηκε στη Φλώρι¬ 
να στις 5 Νοεμβρίου 1998. 

Η Πρόεδρος Πρωτοδικών Ο Εισαγγελέας 

ΣΤΑΥΡ. ΤΑΓΑΡΟΥΛΙΑ ΘΕΟΔ. ΣΤΑΜΑΤΗΣ 

Οι Δικαστές 

ΣΜΑΓ. ΚΑΤΣΟΥΛΑΚΟΥ, ΑΝΘΙΑ ΤΣΑΦΙΤΣΑ, 

ΒΗΛΗ ΧΡΙΣΤΙΔΟΥ, ΕΛΕΝΗ ΤΖΙΟΥΒΑΡΑ 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 185232 (3) 

Τροποποίηση του Κανονισμού Εσωτερικής Λειτουργίας 
του Πρωτοδικείου Χαλκίδας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του Ν. 1756/1988 εκ νέου με την πα¬ 
ράγραφο 4 του άρθρου 3του Ν. 2479/1997. 

β) του άρθρου 29Α του Ν. 1558/1985 (Α' 137) όπως προ¬ 
στέθηκε με το άρθρο 27 του Ν. 2081/1992 (Α 154) και τρο¬ 
ποποιήθηκαν με το άρθρο 1 παρ. 2ατου Ν. 2469/1997 (Α38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθμ. 1357/17.11.98 έγγραφο του Πρωτοδι¬ 
κείου Χαλκίδας, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Λειτουργίας 
του Πρωτοδικείου Χαλκίδας, όπως διαμορφώθηκε με την 
8/1998 απόφαση της Ολομέλειας του δικαστηρίου αυτού, 
η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Τροποποιεί (και πάλι) τον Κανονισμό Εσωτερικής Λει¬ 
τουργίας του Πρωτοδικείου Χαλκίδας, που έχει καταρτι¬ 
στεί με τις 1/1989 και 5/1996 αποφάσεις ως προς το χρό¬ 
νο έναρξης της συνεδρίασης του Πολυμελούς Πρωτοδι¬ 
κείου Χαλκίδας από 9η πρωινή σε 17.00 απογευματινή, 
αρχής γενομένης από τη δικάσιμο της 20.5.1999. 

Κρίθηκε και αποφασίσθηκε στις 17.9.1998 και δημοσι- 
εύθηκε την ίδια μέρα. 

Οι Πρόεδροι 

ΧΡΙΣΤΟΦΟΡΗ Μ Π ΑΚΑΣΤΕΛΟΥ ΑΝΑΣΤΑΣΙΟΥ 
ΜΑΡΙΑ ΓΑΛΑΝΗ - ΛΕΟΝΑΡΔΟ Π ΟΥΛΟΥ 
ΕΡΩΤΟΚΡΙΤΟ ΕΡΩΤΟΚΡΙΤΟΥ 
Οι Δικαστές Η Γραμματέας 

Οι Δικαστές που ΚΑΛΟΜΟΙΡΑ 

μετείχαν στην Ολομέλεια 

Η απόφαση αυτή να δημοσιευθεί οπήν Εφημερίδα της 
Κυβερνήσεως. 

Αθήνα, 18 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 171767 (4) 

Ορισμός δικαστικού καταστήματος του Ειρηνοδικείου 
Λαυρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παρ. 1 του Κώδικα Ορ¬ 
γανισμού Δικαστηρίων και κατάστασης Δικαστικών λει¬ 
τουργών (Κ.Ν. 1756/1988 Α' 35). 

2. Τις διατάξεις του άρθρου 29α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως προ- 
σετέθηκαν με το άρθρο 27 του Ν. 2081/1992 (ΦΕΚ 154 Α') 
και τροποποιήθηκαν με το άρθρο 1 παρ. 2 εδ. α' του Ν. 
2469/1997 (Α'38). 

3. Το έγγραφο του Ειρηνοδικείου Λαυρίου μετοναριθμ. 
865/23.10.1998. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Δημοσίου, α¬ 
ποφασίζουμε: 

Ορίζουμε, από 2.11.1998, νέοδικασπκό κατάστημα του 
Ειρηνοδικείου Λαυρίου, το κτίριο που βρίσκεται στο Λαύ¬ 
ριο και στη συμβολή των οδών Αναστασίου Γλαυτζή και 
Κακαβά, λόγω μεταστέγασής του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 


Αριθ. 187265 (5) 

Συμπλήρωση του κανονισμού του Εφετείου Πατρών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του Ν. 1756/1988 εκ νέο υ με την πα¬ 
ράγραφο 4 του άρθρου 3 του Ν. 2479/1997. 

β)του άρθρου 29Ατου Ν. 1558/1985 (Α' 137) όπως προ¬ 
στέθηκε με το άρθρο 27 του Ν. 2081/1992 (Α' 154) και τρο¬ 
ποποιήθηκαν με το άρθρο 1 παρ. 2α του Ν. 2469/1997 (Α' 
38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθμ. 1063/23.11.98 έγγραφο του Εφετείου 
Πατρών, αποφασίζουμε: 

Τη δημοσίευση στην Εφημερίδα της Κυβερνήσεως της 
συμλήρωσης του Κανονισμού Εφετείου Πατρών, όπως 
διαμορφώθηκε με την 91 /1998 απόφαση της Ολομέλειας 
του δικαστηρίου αυτού, η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Συμπληρώνει το άρθρο 3 της υπ’ αριθμ. 55/1998 απο- 
φάσεωςτης Ολομέλειας του Εφετείου Πατρών, προσθέ¬ 
τοντας στην παρ. 2 αυτού στοιχ. α «και στοιχ. α.α. του Τρι¬ 
μελούς Εφετείου (Πλημμελημάτων ή Κακουργημάτων) τη 
δεύτερη Δευτέρα κάθε μήνα». 

Κρίθηκε, αποφασίστηκε στην Πάτρα στις 12 Νοεμβρίου 
1998 και δημοσιεύτηκε σας 20 Νοεμβρίου 1998. 

Ο Προϊσ/νος της Υπηρεσίας Ο Ανπσαγγελέας Εφετών 
ΑΘΑΝΑΣΙΟΣ ΜΙΧΑΛΑΚΕΑΣ ΑΘΑΝ. ΚΑΤΣΙΡΩΔΗΣ 

Οι Εφέτες Ο Προίσ. Δ/νσεως της Γραμ. 

του Εφετείου 

(Οι Δικαστές που μετείχαν ΓΕΩΡΓΙΟΣ ΚΟΥΝΑΣ 

στην Ολομέλεια) 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 20 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ <3Β * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ | 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε,Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

• Βασ. Όλγας 188, 1ος όρ. -Τ.Κ. 546 55 (031) 423 956 

ΠΕΙΡΑΙΑΣ 4136 402 

Νικήτα 6-8 Τ.Κ. 18531 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 - 

3.500 » 

Ρ (Διορισμοί, απολύσεις κ.λπ. Δημ. Υπαλλήλων) 

15.000 * 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν,Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 - 

750 - 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 - 

500 * 

Ανωτάτου Ειδικού Δικαστηρίου (Α.Ε.Δ.) 

3.000 » 

150 - 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Γ Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Γ Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Γ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Γ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























